**ԱՄՓՈՓԱԹԵՐԹ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2023 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆ ՈՒ ԼՐԱՑՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ԴԵԿՏԵՄԲԵՐԻ 29-Ի N 2111-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |
| --- | --- |
| **1. ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ** | **08.05.2023թ.** |
|  **Թիվ 01/9-1/8972-2023** |
| Ձեր 25.04.2023թ. NԳՍ/23.3/11508-2023 գրությամբ ներկայացված «Հայաստանի Հանրապետության 2023 թվականի պետական բյուջեի մասին» օրենքում վերաբաշխում, փոփոխություն ու լրացում, Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման մեջ փոփոխություններ ու լրացումներ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.Նախագծով առաջարկվում է ՀՀ 2023 թվականի պետական բյուջեով նախատեսված 1004 «Ոռոգման համակարգի առողջացում» ծրագրի 11010 «Գերմանիայի զարգացման վարկերի բանկի աջակցությամբ իրականացվող Ախուրյան գետի ջրային ռեսուրսների ինտեգրացված կառավարում փուլ 1 ծրագրով Ջրաձոր գյուղի վերաբնակեցման գործողությունների խորհրդատվություն և կառավարում» միջոցառմամբ նախատեսված ՀՀ կառավարության համաֆինանսավորման գումարներից (915,858.7 հազար դրամ) 19,935.6 հազար դրամը նվազեցնել և 17,477.3 հազար դրամն ուղղել 1157 «Քաղաքային զարգացում» ծրագրի 12017 «Վերակառուցման և զարգացման եվրոպական բանկի աջակցությամբ իրականացվող Գյումրու քաղաքային ճանապարհների ծրագիր», իսկ 2,458.3 հազար դրամը՝ 12018 «Վերակառուցման և զարգացման եվրոպական բանկի աջակցությամբ իրականացվող Գյումրու քաղաքային ճանապարհների դրամաշնորհային ծրագիր (Տրանշ Ա, Բ, Գ)» միջոցառումներին՝ CW-ICB-2019/003 կապալի պայմանագրի ներքո վճարված կանխավճարի նկատմամբ հաշվարկված ԱԱՀ-ի վճարման համար, որի աշխատանքները իրականացվել են 2022 թ. (հիմնանորոգվել են 7 փողոց և 1 հրապարակ), որի կապակցությամբ առաջարկություններ չունենք: Բացի այդ Նախագծին կից հիմնավորման համաձայն 1004 ծրագրի 11010 միջոցառման շրջանակներում ՀՀ պետական բյուջեի հաշվին նվազեցվող գումարի չափով ֆինանսական միջոցների վերականգնման անհրաժեշտություն չի առաջանա, քանի որ հաշվի է առնվել միջոցառման շրջանակներում ազդակիր անձանց փոխհատուցումների և օժանդակությունների տրամադրման համար իրականացվող գործընթացների առկա իրավիճակը և ժամանակատարությունը: Մինչդեռ չի ներկայացվել ծրագրի գծով ընթացիկ տարում իրականացվելիք աշխատանքների և հնարավոր խնայողությունների ֆինանսական գնահատականը: Ուստի առաջարկում ենք հնարավոր ֆինանսական գնահատականների հիման վրա առաջացող խնայողությունները ուղղել ՀՀ պետական բյուջե:Միաժամանակ խմբագրական առումով առաջարկում ենք Նախագծի NN 1,2,4,5 և 6 հավելվածների վերնագրերից հանել «և լրացումները» բառերը՝ համապատասխան փոփոխություններ կատարելով նաև վերնագրում և տեքստում:  | 1.ընդունվել է ի գիտություն.2.ընդունվել է մասամբ՝ լրացում բառերը հանվել են 1,2,5,6 հավելվածներից, սակայն վերնագիրը մնացել է անփոփոխ, քանի որ 4-րդ հավելվածում կատարվել է լրացում: |